“ชัยยศ” แนะเก็งกำไรหุ้น “ค้าปลีก-ไฟแนนซ์” รับเลือกตั้ง
“ชัยยศ จิวางกูร” มอง SET มีลุ้นปรับตัวขึ้น ช่วงพรรคต่างๆ หาเสียง ก่อนเลือกตั้ง แนะเก็บหุ้นรับปัจจัยบวกจากนโยบายพรรคการเมือง ชูหุ้นรับอานิสงส์กลุ่ม “ค้าปลีก-ไฟแนนซ์”
“ชัยยศ” มอง SET โอกาสปรับตัวขึ้น แนะเก็บหุ้นรับปัจจัยบวกช่วงหาเสียงก่อนเลือกตั้ง
22 ก.พ. 2566

นายชัยยศ จิวางกูร ผู้ช่วยผู้อำนวยการ ฝ่ายวิเคราะห์หลักทรัพย์ บริษัทหลักทรัพย์ กรุงศรี จำกัด (มหาชน) เปิดเผยผ่านรายการ “ข่าวหุ้นเจาะตลาด” วันนี้ (22 ก.พ. 66) ว่า แนวโน้มตลาดหุ้นไทยมีโอกาสปรับตัวขึ้นในช่วงระหว่างการหาเสียงในการชูนโยบายของพรรคการเมืองต่างๆ ก่อนการเลือกตั้งช่วงเดือน พ.ค. 66
ประกอบกับในปัจจุบันเศรษฐกิจไทยกำลังฟื้นตัว ดังนั้นหากมีรัฐบาลใหม่เข้ามาพัฒนาประเทศ ควรจะต้องมีทิศทางที่เหมาะสมกับสถานการณ์บ้านเมืองในช่วงระยะนี้ เช่น การรักษาความสงบของประเทศ และมุ่งเน้นด้านเศรษฐกิจให้เข้มแข็งยิ่งขึ้น รวมถึงมีวิสัยทัศน์ที่ชัดเจนในเรื่องการดูแลความเป็นอยู่ของประชาชน เป็นต้น
สำหรับหุ้นน่าสนใจแนะนำเป็นหุ้นในกลุ่มค้าปลีก, ไฟแนนซ์ คาดว่าได้รับอานิสงส์จากนโยบายของพรรคต่างๆ ในเรื่องที่จะเข้ามาช่วยสนับสนุนรายได้ของประชาชนให้เพิ่มขึ้น รวมถึงการแก้ปัญหาหนี้สินต่างๆ ให้หมดไป
โดยหุ้นโดดเด่นรับปัจจัยบวกที่เห็นได้ชัดเจน คือ บริษัท ซีพี ออลล์ จำกัด (มหาชน) หรือ CPALL
 